Põlva Vallavalitsuse \_\_.\_\_.2020. a

korralduse nr 2-3/\_\_ "Projekteerimistingimuste määramine

üksikelamu püstitamiseks"

Lisa

**PROJEKTEERIMISTINGIMUSED**

**Ehitustegevuse liigi täpsustus:** üksikelamu püstitamine

**Taotluse andmed**

Liik: projekteerimistingimuste taotlus

Number: 2011002/05342

Kuupäev: 06.05.2020

**Ehitamisega hõlmatava kinnisasja andmed, sh katastritunnus ja koha-aadress:**

Aadress – Köstrimäe tee 6, Mammaste küla, Põlva vald

Katastritunnus – 61901:001:1157

Pindala – 4210 m²

Maakasutuse sihtotstarve – elamumaa 100%

Kinnistu andmed – registriosa number 540638

Ehitisregistri andmetel on kinnistul hooned puuduvad.

Kinnistut koormavad kitsendused: elektri maakabelliinide kaitsevööndid.

Kehtivad planeeringud: Põlva valla üldplaneering 2029+ (kehtestatud Põlva Vallavolikogu 20.12.2018 otsusega nr 1-3/60 „Põlva valla üldplaneeringu 2029+ osaline kehtestamine“ )

**Projekteerimistingimuste sisu ja põhjendused**:

1. PROJEKTEERIMISTINGIMUSTE SISU

Projekteerimistingimused määratakse planeerimisseaduse § 125 lõike 5 alusel (ehitusseadustiku § 26 lõikes 4 nimetatud tingimused). Taotluse alusel soovitakse katastriüksusele püstitada üksikelamu.

2. KAVANDATAV TEGEVUS

Projekteerimistingimustega lubatakse püstitada üksikelamu ilma detailplaneeringut koostamata projekteerimistingimuste alusel. Olemasolev ehitisregistris registreerimata hoone lammutada uue hoone valmimise järgselt.

3. VAJALIKUD UURIMIS- JA MÕÕDISTUSTÖÖD

3.1. Vajalikud ehituslikud uuringud otsustab projekteerija kooskõlastatult tellijaga.

3.2. Vajalikud ehitusgeoloogilised uuringud otsustab projekteerija kooskõlastatult tellijaga.

3.3. Geodeetilise alusplaani koostamine on kohustuslik tulenevat majandus- ja taristuministri 17.07.2015 määrus nr 97 § 2 lõikest 2. Alusplaan tuleb koostada mahus, mis võimaldab ära näidata naaberhoonete ja rajatiste kaugused planeeritavast hoonest ja liikluskorralduse jms lahendused.

4. TEHNOVARUSTUS JA KESKKONNAALASED NÕUDED

4.1. Ehitusprojekti koosseisus esitada insenertehniline projektlahendus vee-, kanalisatsiooni- ja elektrivarustusele ning küttele ja ventilatsioonile. Asendiplaanil näidata tehnovõrkude asukohad.

4.2. Keskkonnanõuded: jäätmete ladustamine ja sorteerimine lahendada krundi piires ja näidata asendiplaanil.

5. ARHITEKTUURSED JA EHITUSLIKUD TINGIMUSED

5.1. Krundi planeerimine lahendada asendiplaaniliselt.

5.2. Projekteeritavad mahud peavad olema sobilikud ja sulanduma piirkonnas olevasse miljöösse ja järgima planeerimispõhimõtteid, sealhulgas:

5.2.1. krundi maakasutuse sihtotstarve: maakasutuse sihtotstarve elamumaa100%;

5.2.2. kasutamise otstarve – üksikelamu 11101;

5.2.3. hoone asukoht – vastavalt esitatud taotlusele (kinnistu keskossa);

5.2.4. püstitavate hoonete arv – 1;

5.2.5. ehitisealune pind – vastavalt esitatud taotlusele kuni 200 m²;

5.2.6. lubatud korruste arv – üks korrus (vastavalt esitatud taotlusele);

5.2.7. hoone suurim lubatud kõrgus – lahendada projekteerimise käigus (üldplaneeringus lubatud harja kõrgus maapinnast kuni 9 m);

5.2.8. katusekalle – viilkatus 15°- 45°;

5.2.9. katusekate – taotluses soovitud valtsplekk-katus;

5.2.10. konstruktsioon – lahendada projekteerimise käigus;

5.2.11. välisviimistlus – lahendada kooskõlas piirkonna hoonestusega (taotluses soovitud puitlaudis).

5.3. Sademevesi ei tohi valguda naaberkruntidele, lahendada omal kinnistul.

5.4. Juurdepääs kinnistule: olemasolev juurdepääs Köstrimäe teelt.

5.5. Järgida tuleb olemasolevatest ehitistest tulenevaid tuleohutuskujasid.

5.6. Esitada energiamärgis.

6. PROJEKTDOKUMENTATSIOONI KOOSTAMINE JA ESITAMINE

6.1. Ehitusprojekt koostada vastavalt ehitusseadustiku § 13 nõuetele, Eestis kehtivatele projekteerimisnormidele ja majandus- ja taristuministri 17.07.2015 määrusele nr 97 "Nõuded ehitusprojektile" ja heale projekteerimistavale.

6.2. Projekteerija peab omama arhitekti kutsetunnistust (volitatud arhitekt tase 7).

6.3.Ehitusprojekti koosseisus peavad olema vallavalitsuse poolt kinnitatud projekteerimistingimused.

6.4. Ehitustöö tegemise aluseks on ehitusprojekt tööprojekti staadiumis ehk tööprojekt. Ehitusprojekt põhiprojekti staadiumis ja eelprojekti staadiumis ei ole ehitustöö tegemise aluseks. Nende staadiumite vormistamine dokumentatsioonina annab võimaluse vähendada ehitise tellija riske ehituse tervikprojekti elluviimisel ja teostada tervikprojekti protsesse paralleelselt.

6.5. Projekt esitatakse ehitusseadustiku ja planeerimisseaduse rakendamise seaduse § 26 lõike 5 kohaselt omavalitsusele digitaalselt allkirjastatuna ehitisregistri <https://www.ehr.ee/> kaudu koos ehitusloa taotlusega.